text: Giardia hjá hundum og kettum
text: #000001
text: Landsdjóralæknin hevur fingið fráboðan um, at seinastu tíðina hava verið óvanliga nógvir tilburðir av giardia hjá hundum og kettum í Føroyum
text: #000002
text: Heimasíðan skrivar, at tað finnast fleiri sløg av giardia. Tey sløgini sum eru hjá hundi og kettu, kunnu smitta fólk, tó er tað heldur sjáldsamt.
text: #000006
text: Fyri at tálma smittu við giardia millum hundar og kettur, so vil starvsstovan minna á týdningin av at hava umsjón við sínum djórum.
text: #000007
text: – So vítt gjørligt eigur at verða ansað eftir, at djórini ikki koma at skarni frá øðrum djórum, serliga í økjum, har útiløgukattur er. Harafturat er umráðandi at taka upp og burturbeina skarn eftir hundum og um møguligt, eisini kettum. Um hundurin ella kettan hevur leyst lív í fleiri dagar, verður rátt til at fara til djóralækna við djóri num, soleiðis at tað verður kannað og um neyðugt, sett í viðgerð. Sjúk djór skulu ikki koma í samband við onnur djór, skrivar Heilsufrøðiliga starvsstovan.
text: #000008
text: Av tí, at møguleiki er fyri, at giardia hjá hundum og kettum kann smitta fólk – og tí, at aðrar sjúkur, sum smitta millum djór og fólk eru í Føroyum, sum til dømis cryptosporidiur og campylobacter, vil starvsstovan minna á týdningin av reinføri, tá man fæst við djór.
text: #000009
text: – Ein góður vani er ikki at lata hundar ella onnur djór sleikja andlit og hendur, og altíð at vaska sær um hendurnar eftir samband við djór, skrivar Heilsufrøðiliga starvsstovan á heimasíðu sínari.
text: #000010